Aðrar sem fengu atkvæði í stafrófsröð eru : Guðbjörg Sverrisdóttir Gunnhildur Gunnarsdóttir Hallveig Jónsdóttir Lovísa Björt Henningsdóttir Sara Rún Hinriksdóttir Thelma Dís Ágústsdóttir Helena Sverrisdóttir · Valur Helena hefur verið valin „ Körfuknattleikskona árins “ 12 sinnum á síðustu 15 árum sem er einstakt afrek og hefur hlotið nafnbótina lang oftast hjá konunum . Hildur Björg Kjartansdóttir · KR Hildur Björg lék sem atvinnumaður sl. tvö ár en kom til KR í upphafi tímabilsins og hefur leikið mjög vel það sem af er tímabili . Hildur Björg hefur sýnt góðan og fjölhæfan leik með liði sínu og er næsthæsti íslenski leikmaðurinn yfir stig skoruð , fráköst og framlag að meðaltali í deildinni . Hildur er ein af lykilleikmönnum íslenska landsliðsins og hefur verið það á síðustu árum . Í undankeppninni sem hófst í nóvember hefur hún sýnt áfram fram á að mikilvægi sitt með því að skila hæsta framlaginu fyrir liðið , er önnur yfir skoruð stig og er sú þriðja frákastahæsta eftir fyrstu leiki Íslands . Þóra Kristín Jónsdóttir · Haukar Þóra Kristín varð þriðja í kjörinu í ár líkt og í fyrra . Þóra Kristín átti mjög gott tímabili í fyrravetur með Haukum og hún hefur skilaði stóru hlutverki sem byrjunarliðsmaður í Hafnarfirði . Þóra Kristín hefur fengið stærra hlutverk að auki með íslenska kvennalandsliðinu og hefur verið byrjunarliðsbakvörður liðsins í talsverðan tíma og ljóst að hún verður áfram ein af lykilleikmönnum liðsins á næstu árum . Í undankeppni EM með landsliðinu leiðir Þóra Kristín liðið yfir flestar stoðendingar gefnar í leik og þriðja hæsta framlagið að auki . Aðrir sem fengu atkvæði í stafrófsröð : Elvar Már Friðriksson Kristófer Acox Jón Axel Guðmundsson Martin Hermannsson · Alba Berlin ( Þýskaland ) Martin er kjörinn körfuknattleikskarl ársins með fullt hús stiga . Martin er orðinn einn mikilvægasti leikmaður íslenska landsliðsins á sínu 25. aldursári og hefur sýnt stöðugar framfarir í leik sínum undanfarin ár og hann er einn af framtíðarleikmönnum íslenska landsliðsins . Martin samdi við Alba Berlin fyrir síðasta tímabil þar sem hann átti mjög gott ár og vakti verðskuldaða athygli . Hann átti stóran þátt í velgengni liðsins sem hafnaði í 2. sæti í deild og bikar í Þýskalandi sem og í 2. sæti í Europe Cup þar sem liðið lék oddaleik gegn Valencia . Í ár hefur Martin haldið áfram að bæta sig og orðið annar íslendingurinn til að leika í EuroLeague , meistaradeild Evrópu í körfuknattleik . Þar hefur Martin leikið vel gegn mörgum stærstu liðum deildarinnar og sinnt leiðtogahlutverki með Alba Berlin . Martin hélt uppteknum hætti með íslenska landsliðinu og var leiðtogi þess innan vallar í tölfræðiþáttum eins og stigum skoruðum , stoðsendingum og framlagi á árinu . Tryggvi Snær Hlinason · Basket Zaragoza ( Spánn ) Tryggvi Snær sem hefur tekið miklum framförum ár eftir ár á síðastliðinum árum er nú á sínu þriðja ári sem atvinnumaður í efstu deild á Spáni , sem talin er sú besta í Evrópu . Eftir að hafa leikið með Valencia og Monbus Obradoiro færði hann sig til Zaragoza sem hefur verið spútnik lið ACB deildarinnar fyrir áramót . Þar hefur Tryggvi átt þátt í velgengni liðsins og átt góða leiki og skilað stærra framlagi en á síðasta ári . Tryggvi Snær er framtíðarleikmaður af ungu kynslóðinni með landsliðinu en Tryggvi Snær er fæddur árið 1997 og hefur sýnt þjálfurum landsliðsins stöðuga bætingu á undanförnum árum . Haukur Helgi Pálsson · Unics Kazan ( Rússland ) Eftir góð ár sem atvinnumaður í efstu deild í Frakklandi samdi Haukur Helgi við sterkt lið Unics Kazan í Rússlandi og fór vel af stað í fyrstu leikjunum en hann hefur glímt við meiðsli að undanförnu . Með landsliðinu er hann einn allra mikilvægasti leikmaður þess og hefur sýnt það í síðustu landsleikjum sínum sem hann hefur leikið og var sárt saknað í sumar þegar hann gat ekki verið með þá en áfram verður Haukur Helgi einn mikilvægasti leikmaður okkar á komandi árum .